%brandDTD; ]>

# Weboldalak létrehozása a &brandShortName;val

A &brandShortName; segítségével saját magunk is készíthetünk weboldalakat, és közzétehetjük azokat a weben. A HTML-szerkesztő használatához nem kell ismernünk a HTML nyelvet, a program olyan könnyen használható, mint egy szövegszerkesztő.

Az eszköztár gombjai segítségével felsorolások, képek, más oldalra mutató hivatkozások adhatók a dokumentumhoz, illetve ezekkel állíthatóak be a használt betűkészletek és színek is. A dokumentum készítése közben azonnal láthatjuk, hogy hogyan fog kinézni a weben, és könnyedén megoszthatjuk bárkivel, függetlenül attól, hogy milyen böngészőt vagy HTML megjelenítésére képes levelezőprogramot használ.

A &brandShortName; HTML-Szerkesztő elindításához:

- Kattintsunk a HTML-szerkesztő ikonjára bármelyik &brandShortName;-ablak bal alsó sarkában.

HTML-szerkesztő ikon
A fejezet témakörei:

- Új weboldal létrehozása
- A weboldal formázása
- Táblázatok használata a weboldalakon
- Képek felvétele a weboldalra
- Oldaltulajdonságok beállítása
- Hivatkozások létrehozása
- Oldalak közzététele a weben
- A HTML-szerkesztő beállításai

# Új weboldal létrehozása

A fejezet témakörei:

- Új weboldal létrehozása
- Az új weboldal mentése és megtekintése

## Új weboldal létrehozása

A &brandShortName; HTML-szerkesztő segítségével weboldalak létrehozása és szerkesztése hajtható végre. A HTML-szerkesztőben a munka során a később a böngészőben is látható módon jeleníthetők meg az oldalak, azaz ez úgynevezett WYSIWYG (azt kapod, amit látsz) szerkesztő. A szerkesztő használatához nem szükséges ismerni a HTML nyelvet, hiszen az alapvető funkciók parancsok vagy gombok formájában állnak rendelkezésre.

Természetesen a nyelvben járatosak számára lehetőség van a forráskód szerkesztésére is. A HTML forráskód szerkesztéséhez válasszuk a Nézet menü HTML forrás parancsát, vagy a HTML-szerkesztő ablak alján a Szerkesztő mód eszköztáron váltsunk át a <HTML> forrás panellapra.

Weboldal létrehozásához az alább ismertetett módszerek használhatók. Az elkezdett oldalon a szöveg felvétele és szerkesztése a szövegszerkesztőkhöz hasonló módon történik.

Új oldal létrehozása a Böngészőből:

- Válasszuk a Fájl menün az Új, majd az Üres oldal szerkesztése parancsot. Ekkor megnyílik a HTML-szerkesztő ablaka egy üres oldallal.

A Böngészőben megjelenített oldal szerkesztése:

- A kívánt oldalhoz tartozó Böngésző ablakban válasszuk a Fájl menü Oldal szerkesztése parancsát. Megjelenik a HTML-szerkesztő ablaka és benne a kérdéses oldal.

Új oldal létrehozása a HTML-szerkesztőben:

- A HTML-szerkesztő eszköztárán kattintsunk az Új gombra.

A helyi merevlemezen tárolt HTML-fájl szerkesztése:

1. Válasszuk az Ablak menü HTML-szerkesztő parancsát. Megjelenik a HTML-szerkesztő ablaka.
2. Válasszuk a Fájl menü Fájl megnyitása parancsát. A HTML-fájl megnyitása párbeszédpanel jelenik meg.
3. A merevlemezen keressük meg és jelöljük ki a szerkeszteni kívánt fájlt.
4. A fájl megjelenítéséhez a HTML-szerkesztőben kattintsunk a Megnyitás gombra.

Weboldal szerkesztése:

1. Válasszuk az Ablak menü Böngésző parancsát.
2. Hívjuk be a weboldalt, azaz írjuk az URL-jét (például, `http://www.mozilla.org`) a címmezőbe, és nyomjuk meg az `Return` `Enter`.
3. Válasszuk a Fájl menü Oldal szerkesztése parancsát.

Tipp: a HTML-szerkesztőben gyorsan megnyithatjuk a legutóbb használt fájlokat: ehhez válasszuk a Fájl menü Legutóbb szerkesztett oldalak parancsát, és kattintsunk a listán a kívánt névre.

[Vissza a fejezet elejére]

## Az új weboldal mentése és megtekintése

A HTML-szerkesztő dokumentumait HTML vagy szöveges formátumban menthetjük. A HTML formátumban mentett dokumentumban megmaradnak a formázások (például félkövér vagy dőlt karakterek), a táblázatok, a hivatkozások és a képek. A szöveges formátumban mentett dokumentumoknál a HTML kódelemek elvesznek, csak a dokumentum szövege marad meg.

Dokumentum mentése HTML fájlként:

- A Fájl menüből válasszuk a Mentés parancsot, vagy kattintsunk a Szerkesztés eszköztár Mentés gombjára.

  Ha még nem adtunk címet az oldalnak, a HTML-szerkesztő ennek beírását kéri. Ez az oldalcím a böngésző ablakának címsorában jelenik meg az oldal megtekintésekor. Ugyancsak a dokumentum oldalcíme jelenik meg a könyvjelzők listáján, ha megjelöljük az oldalt.

  A HTML-szerkesztő ezután a fájlnév és a fájl tárolási helyének megadását kéri. A fájl .html kiterjesztését ne változtassuk meg.

Meglévő HTML fájl nevének vagy helyének módosítása:

- Válasszuk a Mentés másként parancsot, adjunk meg másik fájlnevet vagy helyet.

Amikor egy oldalt mentünk a HTML-szerkesztőben, annak minden része (HTML, képek és egyéb fájlok, például hang vagy stíluslap) a helyi merevlemezre kerül. Ha csak az oldal HTML részét szeretnénk menteni, módosítani kell a HTML-szerkesztő mentési beállítását. További tudnivalók a beállítás módosításáról: HTML-szerkesztő beállításai - HTML-szerkesztő.

Ha a kép helye abszolút (http:// megadással kezdődik) és kapcsolódunk az internetre, a dokumentumban a kép továbbra is látható lesz a HTML-szerkesztőben és a Böngészőben. Ha viszont a kép helye relatív az oldal helyéhez képest (a file:/// megadással kezdődik), akkor nem fogjuk látni a képet a dokumentum helyi verziójában.

Dokumentum mentése szöveges fájlként:

1. Válasszuk a Fájl menü Exportálás szövegként parancsát.
2. Írjuk be a fájlnevet, és adjuk meg a fájl mentési helyét.

Megjegyzés: a szöveg formátumban mentett dokumentumok képei nem jelennek meg.

Tip: a munka során a dokumentum legutóbb mentett példányához térhetünk vissza a Fájl menü Visszatérés az utoljára mentett állapothoz parancsával. Ekkor az adott munkamenetben a fájlon végrehajtott változtatások elvesznek.

Az oldal megtekintése böngészőben a hivatkozások ellenőrzéséhez:

- Válasszuk a Fájl menü Oldal megtekintése parancsát (vagy kattintsunk a Szerkesztés eszköztáron az Előnézet gombra). Ha még nem mentettük a dokumentumot, a HTML-szerkesztő az oldalcím, a fájlnév és a mentési hely megadását kéri. A HTML-szerkesztő ablaka nyitva marad a Böngésző ablaka mögött.

[Vissza a fejezet elejére]

# A weboldal formázása

A fejezet témakörei:

- Bekezdések, címsorok és listák formázása
- Felsorolások és listák kezelése
- A szöveg színének, stílusának és betűkészletének megadása
- Szövegformázás eltávolítása vagy befejezése
- Szöveg keresése és cseréje
- Vízszintes vonal beszúrása
- Különleges karakterek beszúrása
- HTML elemek és attribútumok beszúrása
- A HTML érvényesítése
- A megfelelő szerkesztési mód választása

## Bekezdések, címsorok és listák formázása

Bekezdés formázásához induljunk ki a HTML-szerkesztő ablakából:

1. Helyezzük a beszúrási pontot a formázás kívánt kezdőhelyére, vagy jelöljük ki a formázni kívánt szöveget.
2. Válasszunk bekezdésformátumot a Formázó eszköztár lenyitható listáján:
   - Szövegtörzs: az alkalmazás alapértelmezett betűkészletével és -stílusával formázza a szöveget, a szöveg előtti és utáni térköz változatlan marad.
   - Bekezdés: bekezdés kódelemet szúr be (ezzel új bekezdés kezdhető). A bekezdéshez felső és alsó margó tartozik.
   - Címsor 1 - Címsor 6: címsorként formázza a bekezdést. A Címsor 1 a legfelső, míg a Címsor 6 a legalsó szintű címet jelenti.
   - Címzés: a weboldal aláírásaként használható, amely az oldal szerzőjét és a további felvilágosítást nyújtó személyt tartalmazhatja, például: `valaki@valahol.com`

     Itt adható meg a dátum és a szerzői jogi megjegyzés is. Az így formázott szöveget általában a weboldal alján, egy vízszintes vonal alatt helyezik el. A Böngésző dőlten jeleníti meg az ilyen bekezdéseket.

   - Előformázott: ez a formátum kódpéldáknál, oszlopos adatoknál és leveleknél lehet hasznos, ahol a szöveget fix szélességű betűkészlettel szeretnénk megjeleníteni. Normál szövegnél a böngészők általában eltávolítják a fölösleges szóközöket, a tabulátorokat és a soremeléseket. Az Előformázott stílussal formázott szövegnél viszont megtartják az eredeti elrendezést (az összes üres hellyel együtt).

Szöveg formázása címsorként:

1. Helyezzük a beszúrási pontot a formázni kívánt szöveg tetszőleges helyére.
2. A Formázó eszköztár lenyitható listáján válasszuk a kívánt szintű címsorformátumot, az első szintű címeknél ez legyen a Címsor 1, a következő szintűnél Címsor 2 és így tovább.

Felsorolások vagy listák elemeinek formázása:

1. Helyezzük a beszúrási pontot a formázni kívánt szöveg tetszőleges helyére.
2. Válasszuk a Formátum menü Felsorolás parancsát.
3. Válasszunk stílust:
   - Számozatlan (felsorolás): az elemek elé egy felsorolásjel kerül (hasonlóan ehhez).
   - Számozott: az elemek elé szám kerül.
   - Kifejezés és Definíció: ez a két stílust együtt használjuk, és így a fogalomtárak stílusának megfelelő formázás alakítható ki. A Kifejezés (DT) kódelemet az ismertetni kívánt fogalom, míg a Definíció (DD) kódelemet a magyarázat szövegének formázására alkalmazzuk. A Kifejezés (DT) stílussal formázott szöveg balra zárt, míg a Definíció (DD) stílusú behúzott lesz.

Tipp: a felsorolások formázása egyszerűen végrehajtható, ha kijelöljük a szöveget, és a Formázó eszköztáron a Számozott lista vagy a Számozatlan (felsorolás) gombra kattintunk.

Felsorolások vagy számozott listák stílusának módosítása:

1. Helyezzük a beszúrási pontot a módosítani kívánt elem szövegébe, vagy jelöljünk ki egy vagy több listaelemet, ha az új stílust a teljes listára szeretnénk alkalmazni.
2. Válasszuk a Formátum menü Felsorolás pontját, majd itt a Felsorolás tulajdonságai parancsot.
3. A lenyitható listán válasszunk felsorolásjeles vagy számozott stílust. Számozott listáknál megadható a kezdőszám is. A felsorolásoknál a felsorolásjel módosítható.

Tipp: a Felsorolás tulajdonságai párbeszédpanel megjeleníthető úgy is, hogy duplán kattintunk egy felsorolásjelre vagy számra.

Bekezdés vagy szöveg igazítása az oldalon, például középre, balra vagy jobbra zárás:

1. Helyezzük a beszúrási pontot az igazítani kívánt bekezdés vagy szövegsor tetszőleges helyére.
2. Válasszuk a Formátum menü Igazítás parancsát, és adjuk meg a kívánt beállítást.

Megjegyzés: a szöveg igazításához a Formázó eszköztár is használható.

[Vissza a fejezet elejére]

## Felsorolások és listák kezelése

Felsorolás vagy lista befejezése, és a szöveg folytatása szövegtörzsként:

- Helyezzük a beszúrási pontot az utolsó listaelem végére, és a felsorolás befejezéséhez nyomjuk meg `Return` `Enter` billentyűt.

Egy vagy több listaelem átalakítása szövegtörzzsé:

1. Helyezzük a beszúrási pontot a listaelemen belülre, vagy jelöljük ki a kívánt elemeket.
2. Számozott listánál kattintsunk a Formázó eszköztár számozott lista gombjára, míg felsorolásnál a felsorolás gombra.

Szöveg behúzása listaelem alatt:

1. Helyezzük a beszúrási pontot a listaelem szövegébe.
2. Függő behúzás létrehozásához nyomjuk meg `Shift`+`Return` `Enter`billentyűkombinációt.
3. Írjuk be a behúzott bekezdés szövegét.
4. Újabb behúzott bekezdés létrehozásához nyomjuk meg a `Shift`+`Return` `Enter` billentyűkombinációt, illetve a következő listaelemhez az `Return` `Enter` billentyűt.

Tip: a listaelemek behúzása megváltoztatható: kattintsunk egy listaelembe, majd a Formázó eszköztáron a Behúzás növelése vagy Behúzás csökkentése gombra. Ugyanez lesz az eredmény, ha a listaelembe kattintunk, megnyomjuk a `Tab` billentyűt a behúzás növeléséhez, vagy a `Shift`+`Tab` billentyűkombinációt a behúzás csökkentéséhez.

Két szomszédos lista egyesítése:

1. Jelöljük ki az egyesíteni kívánt listákat. Ügyeljünk arra, hogy mindkét lista összes eleme szerepeljen a kijelölésben. A két lista közötti szöveg is az egyesített lista része lesz.
2. A listák egyesítéséhez kattintsunk a Formázó eszköztáron a számozott lista vagy a felsorolás gombjára.

[Vissza a fejezet elejére]

## A szöveg színének, stílusának és betűkészletének megadása

A kijelölt szöveg stílusának, színének vagy betűkészletének módosítása:

1. Jelöljük ki a formázni kívánt szöveget.
2. Válasszuk a Formátum menü megfelelő parancsát:
   - Betűkészlet: a betűkészlet megadására szolgál. Ha az olvasó böngészőjével megadott betűkészletet szeretnénk használni, válasszuk a Proporcionális vagy a Fix szélességű beállítást.

     Megjegyzés: itt nem jelenik meg a számítógépre telepített összes betűkészlet. Érdemes olyan betűkészletet választani, amely várhatóan a weboldalt megtekintők gépén is rendelkezésre áll, ezért ez a lista ilyeneket tartalmaz. Például a Helvetica, az Arial, a Times és a Courier általában azonos módon jelenik meg a különböző számítógépeken. Más betűkészlet megadásakor ez nem feltétlenül biztosítható.

   - Méret: a relatív betűméret beállítására szolgál, illetve a környező szövegnél nagyobb vagy kisebb betűméret adható itt meg.
   - Szöveg stílusa: a szöveg stílusának beállítására szolgál, ilyen a dőlt, a félkövér és az aláhúzott formázás, illetve összetett stílus is megadható itt, például a Kód.
   - Szövegszín: a szöveg színének beállítására szolgál. Ha ismerjük a HTML hexadecimális színkódjait, megadhatjuk a színkódot, de beírhatjuk a szín nevét is. Jól használható színkód-átalakító található itt, és itt.

Az oldal háttérszínének megváltoztatása:

1. Kattintsunk bárhol az oldalon.
2. Kattintsunk a Formázó eszköztáron a háttér színválasztójára.
3. Oldal háttérszíne párbeszédpanelen válasszunk háttérszínt.
4. Kattintsunk az OK gombra.

Tipp: a legutóbb használt szövegszín egyszerűen alkalmazható: jelöljük ki a szöveget, tartsuk lenyomva a Shift billentyűt, és kattintsunk a Formázó eszköztáron a szövegszín választójára. Ez akkor lehet hasznos, ha különböző szövegsoroknál ugyanazt a színt szeretnénk használni.

Háttérként képet is használhatunk. Erről lásd Az oldal színeinek és hátterének beállítása.

[Vissza a fejezet elejére]

## Szövegformázás eltávolítása vagy befejezése

A kijelölt szöveg összes stílusbeállításának (félkövér, dőlt stb.) eltávolítása:

1. Jelöljük ki a kívánt szöveget.
2. Válasszuk a Formátum menü Szövegformázás törlése parancsát.
3. Folytassuk a szöveg beírását.

A szövegbevitel folytatása stílusformázás nélkül:

1. Helyezzük oda a beszúrási pontot, ahol le szeretnénk állítani a szövegformázást.
2. Válasszuk a Formátum menü Szövegformázás befejezése parancsát.
3. Folytassuk a szöveg beírását.

[Vissza a fejezet elejére]

## Szöveg keresése és cseréje

Szöveg keresése az aktuális oldalon:

1. Helyezzük a beszúrási pontot oda, ahol a keresést kezdeni szeretnénk.
2. Válasszuk a Szerkesztés menü Keresés és csere parancsát, vagy nyomjuk meg a Ctrl+F billentyűkombinációt. A Keresése és csere párbeszédpanel jelenik meg.
3. A Keresés mezőbe írjuk be a keresett szöveget. A keresés szűkítéséhez megadhatjuk a következő beállításokat is:
   - Kis- és nagybetűk különböznek: a beállítással a kis- és a nagybetűk kezelése adható meg.
   - Folytatás az elejéről: ezzel a beállítással az oldal végének vagy elejének elérése után a keresés folytatható az elejétől vagy a végétől, attól függően, hogy előre vagy visszafelé keresünk-e.
   - Keresés visszafelé: bejelölésekor a keresés a beszúrási pont és az oldal kezdete között történik.
4. A keresés elindításához kattintsunk a Következő találat gombra. Amikor a HTML-szerkesztő megtalálta a keresett szöveg első előfordulását, a keresés a Következő találat gombbal folytatható.
5. Ha befejeztük a műveletet, kattintsunk a Bezárás gombra.

Szöveg keresése és cseréje az aktuális oldalon:

1. Helyezzük a beszúrási pontot oda, ahol a keresést kezdeni szeretnénk.
2. Válasszuk a Szerkesztés menü Keresés és csere parancsát, vagy nyomjuk meg a Ctrl+F billentyűkombinációt. A Keresése és csere párbeszédpanel jelenik meg.
3. Írjuk be a keresett szöveget, majd azt, amire ezt cserélni szeretnénk.
4. A keresés szűkítéséhez megadhatjuk a következő beállításokat is:
   - Kis- és nagybetűk különböznek: a beállítással a kis- és a nagybetűk kezelése adható meg. Ha üresen hagyjuk a négyzetet, a keresés a találatok megállapításánál egyezőnek tekinti a kis- és a nagybetűket.
   - Folytatás az elejéről: a beállítással a dokumentum végének vagy elejének elérésekor folytatódik a keresés.
   - Keresés visszafelé: bejelölésekor a keresés a beszúrási pont és az oldal kezdete között történik.
5. A megadott szöveg következő előfordulásának kereséséhez kattintsunk a Következő találat gombra. A HTML-szerkesztő kijelöli a következő előfordulást.
6. Ha itt végre szeretnénk hajtani a cserét, kattintsunk a Csere gombra. Itt a cseréhez és a következő előfordulás kereséséhez kattintsunk a Csere és keresés gombra. A dokumentumban az összes előfordulás cseréjéhez kattintsunk a Mindet cseréli gombra.
7. Ha befejeztük a műveletet, kattintsunk a Bezárás gombra.

[Vissza a fejezet elejére]

## Vízszintes vonal beszúrása

Vízszintes vonalakkal a dokumentum különböző szakaszai választhatók el egymástól. Vízszintes vona (tipográfiai elnevezése lénia) beszúrásához induljunk ki a HTML-szerkesztő ablakából:

1. Helyezzük a beszúrási pontot oda, ahol a vonalat szeretnénk megjeleníteni.
2. Válasszuk a Beszúrás menü Vízszintes vonal parancsát.

### A vízszintes vonal tulajdonságainak beállítása

A vonal hosszúsága, vastagsága, igazítása és árnyékolása adható meg.

1. A Vízszintes vonal tulajdonságai párbeszédpanel megjelenítéséhez kattintsunk duplán a vonalra.
2. Ezen a következő tulajdonságok módosíthatók:
   - Szélesség: írjuk be a szélességet, és válasszunk mértékegységet: ez az ablakméret százaléka vagy képpont lehet. A szélesség százalékos megadásánál a megjelenített vonal szélessége a böngészőablak méretével együtt változni fog.
   - Magasság: írjuk be a vonal magasságát (képpontban).
   - 3D-s árnyékolás: választásakor árnyékolással térhatású vonal jeleníthető meg.
   - Igazítás: itt a vonal igazítását állíthatjuk be (balra, középre vagy jobbra).
3. A Legyen ez az alapbeállítás választásával a megadott beállítások az ezután beszúrt vízszintes vonalakra is érvényesek lesznek.
4. A vízszintes vonal tulajdonságainak kézi szerkesztéséhez kattintsunk a Haladó szerkesztés gombra. További tudnivalók, Haladó tulajdonságok szerkesztése.

Tipp: a Nézet menü Minden HTML tag megjelenítése parancsával a HTML elemeket sárga színű keretben jeleníthetjük meg. Egy ilyenre kattintva a HTML elemen belüli összes részt kijelölhetjük. Dupla kattintással a Haladó tulajdonságok szerkesztése párbeszédpanel jeleníthető meg.

[Vissza a fejezet elejére]

## Különleges karakterek beszúrása

Különleges karakterek beszúrása (ilyen például a copyright szimbólum vagy a pénznemek jelei:

1. Helyezzük a beszúrási pontot oda, ahol a különleges karaktert szeretnénk megjeleníteni.
2. Válasszuk a Beszúrás menü Karakterek és szimbólumok parancsát. A Karakter beillesztése párbeszédpanel jelenik meg.
3. Válasszunk kategóriát.
   - Az Ékezetes nagybetű vagy az Ékezetes kisbetű választásakor a Betű lista lenyitása után kijelölhető a kívánt betű. (Megjegyzés: nem minden betűre kerülhet ékezet.) Az Általános szimbólumok választásakor a szokásos különleges karakterek szúrhatók be.
4. A Karakter lenyitható listán jelöljük ki a beszúrni kívánt karaktert.
5. Kattintsunk a Beszúrás gombra.

   A párbeszédpanel nyitva hagyható, folytatható a szöveg beírása, így bármikor egyszerűen beszúrható különleges karakter.

6. Ha már nincs szükség különleges karakter beszúrására, kattintsunk a Bezárás gombra.

[Vissza a fejezet elejére]

## HTML elemek és attribútumok beszúrása

Ha ismerjük a HTML forráskód működését, további kódelemeket, stílusattribútumokat és JavaScript kódot is beszúrhatunk az oldalra. Ha bizonytalanok vagyunk a változtatások eredményében, leghelyesebb, ha nem módosítjuk a forráskódot. A HTML kóddal való munkánál a következő módszereket használhatjuk:

- Helyezzük a beszúrási pontot oda, ahol a HTML kódot szeretnénk beszúrni, vagy jelöljük ki a szerkeszteni kívánt szöveget, majd válasszuk a Beszúrás menü HTML parancsát. A HTML beszúrása párbeszédpanelen írjuk be a HTML kódelemeket és a szöveget, majd kattintsunk a Beszúrás gombra.
- Select an element such as a table, named anchor, image, link, Jelöljünk ki egy elemet, például táblázatot, horgonyt, képet, hivatkozást vagy vízszintes vonalat. Az elemhez tartozó tulajdonságbeállító párbeszédpanel megnyitásához kattintsunk duplán az elemre. A Haladó tulajdonságok szerkesztése párbeszédpanel megnyitásához kattintsunk a Haladó szerkesztés gombra. Ezen a párbeszédpanelen HTML-attribútum, JavaScript-kód és stíluslap vehető fel az objektumokhoz.
- Válasszuk a Nézet menü HTML forrás parancsát, vagy a HTML-szerkesztő ablak alján a Szerkesztő mód eszköztáron váltsunk át a <HTML> forrás panellapra. (Ha nem látható a Szerkesztő mód eszköztár, válasszuk a Nézet menü Eszköztárak parancsát, és jelöljük be az eszköztárat.)

### Haladó tulajdonságok szerkesztése

Az objektumokhoz, ilyen lehet a táblázat, a kép vagy a vízszintes vonal, HTML attribútumok és JavaScript kód felvételéhez használhatjuk a Haladó tulajdonságok szerkesztése párbeszédpanelt.

Megjegyzés: csak akkor válasszuk ezt a szolgáltatást, ha tisztában vagyunk a HTML attribútumok és kapcsolódó értékeik megadásával, törlésével vagy módosításával.

A Haladó tulajdonságok szerkesztése párbeszédpanel a következő lépésekkel jeleníthető meg:

1. Válasszuk a Nézet menü Minden HTML tag megjelenítése parancsát (a megfelelő gomb a Szerkesztő mód eszköztáron is elérhető).
2. A módosítani kívánt objektumra duplán kattintva megjelenik a Tulajdonságok párbeszédpanel.
3. Az objektum Haladó tulajdonságok szerkesztés párbeszédpaneljének megnyitásához kattintsunk a Haladó szerkesztés gombra. Ezen három panellap található, amelyeken a kijelölt objektum aktuális tulajdonságai láthatók:
   - HTML attribútumok: ezen a panellapon a HTML attribútumok jelennek meg, és továbbiak is beírhatók.
   - Beágyazott stílus: ezen a panellapon a <style> attribútummal megadott stíluslap (CSS) tulajdonságai tekinthetők meg, és újabbak is megadhatók. További tudnivalók a stíluslapok használatáról A HTML-szerkesztő beállításai – HTML-szerkesztő.
   - JavaScript események: ezen a panellapon a JavaScript események láthatók, és továbbiak is beírhatók.
4. A három lista bármelyikén lévő tulajdonság vagy attribútum szerkesztéséhez jelöljük ki a kívánt elemet. Ekkor az attribútum neve és értéke a párbeszédpanel alján lévő Attribútum és Érték mezőben szerkeszthető. Új attribútum szerkesztéséhez írjuk be azt az Attribútum mezőbe. Az új attribútum automatikusan felkerül a listára, amikor az Érték mezőbe kattintunk. Attribútum eltávolításához jelöljük azt ki a listán, és kattintsunk az Eltávolítás gombra.

   Megjegyzés: a kötelező attribútumok kiemelve jelennek meg a listán.

5. A módosítások érvénybe léptetéséhez kattintsunk az OK gombra.
6. A Tulajdonságok párbeszédpanel bezárásához ismét kattintsunk az OK gombra.

A HTML-szerkesztő automatikusan elhelyezi az idézőjeleket az attribútumok szövegénél.

[Vissza a fejezet elejére]

## A HTML érvényesítése

Mielőtt egy kiszolgálón elhelyeznénk az elkészített dokumentumot, hogy így mások is megtekinthessék a weboldalakat, ellenőrizni kell a dokumentum HTML formázásait, hogy az megfelel-e a webes szabványoknak. Az érvényesített HTML kódot tartalmazó dokumentumoknál sokkal kisebb a valószínűsége, hogy problémát okoznak más böngészőkben. Önmagában a Böngészőben végrehajtott vizuális ellenőrzés nem biztosítja, hogy a dokumentum más böngészőkben is megfelelően megjelenik.

A HTML-szerkesztővel egyszerűen ellenőrizhető, hogy a dokumentum megfelel-e a W3C (World Wide Web Consortium) szabványainak. A HTML-szerkesztő a W3C HTML érvényesítő szolgáltatását használja, amely a HTML 4.01 szabványok szerint ellenőrzi a dokumentum HTML szintaxisát. A szolgáltatás javaslatokat tesz az esetleges hibák javítására is.

Megjegyzés: a szolgáltatás használatához internetkapcsolat szükséges.

A dokumentum HTML szintaxisának ellenőrzése:

1. Válasszuk a Feladatok menü HTML ellenőrzése parancsát. Ha nem mentett változtatások találhatók a dokumentumban, a HTML-szerkesztő a folytatás előtt ezek mentését kéri.
2. Amikor megjelenik a W3C HTML Validation Service oldal, kattintsunk a Browse (Tallózás) gombra, és a merevlemezen keressük meg az ellenőrizni kívánt fájlt.
3. Kattintsunk az Check (Ellenőrzés) gombra.

[Vissza a fejezet elejére]

## A megfelelő szerkesztési mód választása

Általában nem szükséges megváltoztatni az alapértelmezett (Normál) szerkesztési üzemmódot. Ha viszont a dokumentum HTML forráskódjával szeretnénk dolgozni, erre is sor kerülhet.

A HTML-szerkesztőben nagyon egyszerűen válthatunk a négy szerkesztési üzemmód (vagy nézet) között. Valamennyi üzemmódban folytathatjuk a munkát a dokumentumon, azonban a HTML kódelemek (és ikonok) különböző szintjeit látjuk.

A szerkesztési üzemmód választása előtt:

- Válasszuk a Nézet menü Eszköztárak parancsát, és ellenőrizzük a Szerkesztő mód eszköztár bejelölését.

A Szerkesztő mód eszköztáron négy fül található:

- Normál: ebben a szerkesztési üzemmódban a dokumentum készítése közben is úgy tekinthető meg, ahogy majd a böngészőben fog megjelenni. Ebben az üzemmódban láthatók a táblázatok szegélyei és a horgonyikonok, de az összes többi HTML kódelem rejtett.
- Minden HTML tag megjelenítése: ebben az üzemmódban az összes HTML kódelem ikonja látható.
- <HTML> forrás: ezt az üzemmódot akkor érdemes választani, ha a formázás nélküli HTML forráskódot szeretnénk megtekinteni és szerkeszteni. Amikor mentjük a dokumentumot, az újból Normál üzemmódban jelenik meg.
- Előnézet: ebben az üzemmódban a dokumentum pontosan úgy jelenik meg, ahogy a böngésző ablakában is látszani fog, a különbség annyi, hogy a JavaScript funkciók nem működnek.

Megjegyzés: a JavaScript-kód, a keretek, a hivatkozások, a Java, a beágyazptt objektumok és az animált GIF-fájlok egyik szerkesztési üzemmódban sem aktívak. Ezeknek az elemeknek a működése a böngésző ablakában ellenőrizhető: ehhez kattintsunk a Szerkesztés eszköztáron a Megtekintés gombra.

[Vissza a fejezet elejére]

# Táblázatok használata a weboldalakon

A fejezet témakörei:

- Táblázat beszúrása
- A táblázat tulajdonságainak módosítása
- Sorok, oszlopok és cellák beszúrása és törlése
- Táblázatelemek kijelölése
- Táblázatok áthelyezése, másolása és törlése
- Szöveg átalakítása táblázattá

## Táblázat beszúrása

A táblázatok segítségével a szöveg, a képek és az egyéb adatok sorokba és oszlopokba rendezhetők. Táblázat beszúrása:

1. Helyezzük a beszúrási pontot oda, ahol a táblázatot szeretnénk megjeleníteni.
2. A Szerkesztés eszköztáron kattintsunk a Táblázat gombra. A Táblázat beszúrása párbeszédpanel jelenik meg.
3. Adjuk meg a sorok és az oszlopok számát.
   - (Választható) Adjuk meg a táblázat szélességét, és jelöljük ki a mértékegységet (képpont vagy az ablak százaléka).
4. Írjuk be a szegély vastagságát (képpontban), nulla érték megadásakor nem lesz szegély.

   Megjegyzés: a HTML-szerkesztő piros pontozott vonallal jelöli a szegély nélküli táblázatokat, ez azonban a böngészőben nem jelenik meg.

5. További attribútumok vagy JavaScript kód adható meg a Haladó tulajdonságok szerkesztése.
6. párbeszédpanelen, ha a Haladó szerkesztés gombra kattintunk.

Az új táblázat további tulajdonságainak beállításáról lásd A táblázat tulajdonságainak módosítása.

Tipp: táblázatot másik táblázatba is beszúrhatunk, ehhez válasszuk a Beszúrás menü Táblázat parancsát.

[Vissza a fejezet elejére]

## A táblázat tulajdonságainak módosítása

Ez a fejezet a táblázat, valamint a sorok, az oszlopok és az egyes cellák tulajdonságainak beállításait ismerteti. A Táblázat tulajdonságai párbeszédpanel a következő lépésekkel jeleníthető meg:

1. Jelöljük ki a táblázatot, vagy kattintsunk bárhol azon belül.
2. Kattintsunk az eszköztáron a Táblázat gombra, vagy válasszuk a Táblázat menü Táblázat tulajdonságai parancsát. A Táblázat tulajdonságai párbeszédpanel két panellapból áll: Táblázat és Cellák.
3. A Táblázat panellapon a következő tulajdonságok állíthatók be:
   - Méret: a sorok és az oszlopok száma adható itt meg. Emellett beállítható a táblázat szélessége is, valamint ennek mértékegysége: ez az ablakméret százaléka vagy képpont lehet. A szélesség százalékos megadásánál a megjelenített táblázat a böngészőablak méretével együtt változni fog.
   - Szegély és térköz: a szegélyvonal vastagsága, a cellák közötti térköz, valamint a cellák szegélye és a szöveg közötti távolság adható itt meg.

     Megjegyzés: a HTML-szerkesztő pontozott vonallal jelöli a szegély nélküli táblázatokat, ez azonban a böngészőben nem jelenik meg.

   - Táblázat igazítása: a táblázat oldalon elfoglalt helyének megadására szolgál. A kívánt beállítás a lenyitható listán választható.
   - Cím: a kívánt elhelyezés a lenyitható listán választható.
   - Háttérszín: a táblázat hátterének színe adható itt meg.
4. További attribútumok vagy JavaScript események adhatók meg a Haladó tulajdonságok szerkesztése.
5. Az Alkalmaz gombra kattintva a beállítások érvénybe léptethetők a párbeszédpanel bezárása nélkül, míg az OK gombbal a beállítások érvénybe léptetése után a párbeszédpanel bezáródik.

Egy vagy több cella tulajdonságainak megtekintése, módosítása vagy felvétele:

1. Jelöljük ki a kívánt sort, oszlopot vagy cellát, majd válasszuk a Táblázat menü Táblázat tulajdonságai parancsát. A Táblázat tulajdonságai párbeszédpanel jelenik meg.
2. A Cellák panellapon a következő tulajdonságok állíthatók be:
   - Kijelölés: válasszuk a lenyitható lista Cella, Sor vagy Oszlop elemét. Az Előző és a Következő gombbal bejárhatjuk a sorokat, az oszlopokat vagy a cellákat.
   - Méret: adjuk meg a Magasság és a Szélesség értékét, valamint a mértékegységet (táblázat százaléka vagy képpont).
   - Tartalom igazítása: a cellák tartalmának függőleges és vízszintes igazítása állítható itt be.
   - Cella stílusa: a Fejléc választásával az oszlopok vagy a sorok fejlécei adhatók meg (középre zárt és félkövér formázás), a Normál a szokásos cellákat jelöli.
   - Szövegtörés: válasszuk a Ne törjön beállítást, ha a szöveget nem szeretnénk sorokra törni, ekkor csak az új bekezdés kerül új sorba. A másik választási lehetőség a Törjön.
   - Háttérszín: itt jelölhető ki a cellák háttérszíne, vagy átlátszónak hagyása.

     Megjegyzés: További attribútumok vagy JavaScript események adhatók meg a Haladó tulajdonságok szerkesztése párbeszédpanelen, ha a Haladó szerkesztés gombra kattintunk

3. Az Alkalmaz gombra kattintva a beállítások érvénybe léptethetők a párbeszédpanel bezárása nélkül, míg az OK gombbal a beállítások érvénybe léptetése után a párbeszédpanel bezáródik.

Tipp: egy vagy több kijelölt cella, illetve a teljes táblázat szövegszínének vagy háttérszínének megadásához jelöljük ki a kívánt cellákat, illetve kattintsunk bárhol a táblázatba, majd kattintsunk a Formázó eszköztár szövegszín vagy háttérszín ikonjára.

Tipp: a legutóbb használt cellaszín egyszerűen alkalmazható: jelöljük ki a cellát, tartsuk lenyomva a Shift billentyűt, és kattintsunk a színválasztóra. Ez akkor lehet hasznos, ha különböző celláknál ugyanazt a színt szeretnénk használni.

[Vissza a fejezet elejére]

## Sorok, oszlopok és cellák beszúrása és törlése

A HTML-szerkesztőben egyszerűen bővíthetjük új cellákkal, oszlopokkal vagy sorokkal a táblázatot, illetve törölhetjük is ezeket. Emellett ezeknél a műveleteknél megfelelő beállításokkal megtarthatjuk a táblázat eredeti alakját vagy elrendezését.

Cella, sor vagy oszlop felvétele a táblázatba:

1. A táblázatban kattintsunk arra a helyre, ahol az új cellát vagy cellákat szeretnénk elhelyezni.
2. Válasszuk a Táblázat menü Beszúrás parancsát.
3. Válasszunk a lehetséges cellacsoportosítások közül. (Egy táblázatcellába új táblázatot is beszúrhatunk.)

Cella, sor vagy oszlop törlése:

1. Kattintsunk a kívánt sorba, oszlopba vagy cellába. Egynél több sor törléséhez kijelölhetünk szomszédos cellákat is. Szomszédos cellák kijelöléséhez húzzuk végig az egeret a kívánt cellákon. Egyedi cellák kijelöléséhez tartsuk lenyomva a `Cmd` `Ctrl` billentyűt, és így kattintsunk sorban a kívánt cellákra.
2. Válasszuk a Táblázat menü Törlés parancsát.
3. Adjuk meg a törölni kívánt elemet.

Cella egyesítése a jobbra lévő cellával:

- Kattintsunk a kívánt cellába, és válasszuk a Táblázat menü Egyesítés a jobbra lévő cellával parancsát.

Szomszédos cellák egyesítése:

- Az egér húzásával jelöljük ki a kívánt szomszédos cellákat.
- Válasszuk a Táblázat menü Kijelölt cellák egyesítése parancsát.

Egyesített cella felosztása két vagy több cellára:

- Kattintsunk az egyesített cellába, és válasszuk a Táblázat menü Cella felosztása parancsát. A HTML-szerkesztő az egyesített cella tartalmát az első cellában helyezi el.

További tudnivalók nem szomszédos cellák, sorok és oszlopok kijelöléséről lásd Táblázatelemek kijelölése

### A táblázatszerkesztési műveletek alapértelmezett hatásának beállítása

Amikor egy vagy több cellát törlünk, a HTML-szerkesztő alapértelmezés szerint megtartja a táblázat eredeti felépítését, ehhez cellákat vesz fel a kívánt helyen. Így lehetővé válik, hogy cellák törlése után is megmaradjon az eredeti, téglalap alakú elrendezés. Ellenkező esetben a cellák törlése nyomán üres helyek alakulhatnak ki a táblázatban, illetve páratlan számú cellánál az szabálytalan körvonalú lesz.

A táblázatszerkesztési műveletek hatásának megadásához induljunk ki a HTML-szerkesztő ablakából:

1. Válasszunk a &brandShortName; Szerkesztés menün a Beállítások, majd a HTML-szerkesztő parancsot.
2. A Szerkesztés csoportban adjuk meg a következő beállítást:
   - Cellák beszúrásakor vagy törlésekor megtartja a táblázat szerkezetét négyzet legyen bejelölve, hogy ne kaphassunk szabálytalan alakú táblázatot.
3. Kattintsunk az OK gombra.

Lásd még A HTML-szerkesztő beállításai – HTML-szerkesztő.

[Vissza a fejezet elejére]

## Táblázatelemek kijelölése

Táblázat, cella vagy cellacsoport kijelölése két módon történhet:

- Kattintsunk a táblázatba, válasszuk a Táblázat menü Kijelölés parancsát, majd az almenün a kívánt elemet. Például táblázat kijelöléséhez kattintsunk bárhol a táblázatba, és válasszuk a Táblázat menün a Kijelölés, majd a Táblázat parancsot.
- A másik módszernél az egeret használjuk kijelölőeszközként:
  - Szomszédos cellák kijelölése: kattintsunk egy cellába, és húzzuk végig az egeret a kívánt cellákon. Sor kijelöléséhez balra vagy jobbra, oszlop kijelöléséhez felfelé vagy lefelé húzzuk az egeret.
  - Nem szomszédos cellák kijelölése: nyomjuk le a `Cmd` `Ctrl` billentyűt, és kattintsunk egy cellába. Tartsuk lenyomva a `Cmd` `Ctrl` billentyűt, és kattintsunk sorban a kívánt cellákra.
  - A kijelölés kiterjesztése a szomszédos cellákra: kattintsunk egy cellába, és húzzuk végig az egeret a kívánt cellákon.
  - Egy, illetve több szomszédos oszlop vagy sor kijelölése: az egér húzásával jelöljük ki az első oszlopot vagy sort, majd az egér megfelelő irányú húzásával bővítsük a kijelölést a szomszédos oszlopokkal vagy sorokkal. Teljes sor kijelöléséhez tartsuk lenyomva a `Shift` billentyűt, és húzzuk az egeret jobbra vagy balra. Teljes oszlop kijelöléséhez tartsuk lenyomva a `Shift` billentyűt, és húzzuk az egeret felfelé vagy lefelé.

[Vissza a fejezet elejére]

## Táblázatok áthelyezése, másolása és törlése

Táblázat áthelyezése:

1. Kattintsunk a táblázatba.
2. Válasszuk a Táblázat menün a Kijelölés, majd a Táblázat parancsot.

- A táblázat másolása vagy áthelyezése: használjuk a Szerkesztés menü Kivágás, Másolás és Beillesztés parancsát.
- A táblázat törlése: válasszuk a Táblázat menün a Törlés, majd a Táblázat parancsot.

[Vissza a fejezet elejére]

## Szöveg átalakítása táblázattá

A művelet végrehajtásának lépései:

1. Jelöljük ki az átalakítani kívánt szöveget. Ügyeljünk arra, hogy a HTML-szerkesztő új táblázatsort hoz létre a kijelölés minden egyes bekezdéséhez.
2. Válasszuk a Táblázat menü Szövegből táblázat parancsát. A Táblázattá alakítás párbeszédpanel jelenik meg.
3. Válasszunk a HTML-szerkesztő oszlopelválasztó karakterei közül, vagy adjunk meg másikat. A szóköz választásakor adjuk meg azt is, hogy az ismétlődő szóközök egynek számítsanak-e.
4. Hagyjuk bejelölve az Elválasztó karakter törlése négyzetet, ha azt szeretnénk, hogy a HTML-szerkesztő az átalakítás után törölje ezeket. Ha az elválasztó karakterek törlésére nincs szükség, töröljük a négyzet jelölését.
5. Kattintsunk az OK gombra.

Megjegyzés: a szövegformázás elveszik, amikor a kijelölt szöveget táblázattá alakítjuk.

[Vissza a fejezet elejére]

# Képek felvétele a weboldalra

A fejezet témakörei:

- Kép beszúrása az oldalra
- Kép tulajdonságainak szerkesztése

## Kép beszúrása az oldalra

A weboldalra GIF, JPEG, BMP és PNG (Portable Network Graphics) formátumú képeket szúrhatunk be. Ezek hivatkozások létrehozásához. is használhatók. Amikor képet szúrunk be, a HTML-szerkesztő a kép hivatkozását menti a weboldalon.

Megjegyzés: ha az oldalakat webkiszolgálón kívánjuk közzétenni, ne használjunk BMP formátumú képeket.

Tipp: képek beszúrása előtt érdemes menteni az oldalt. Ez lehetővé teszi a HTML-szerkesztő számára, hogy automatikusan a képek relatív hivatkozását használja.

Kép beszúrása:

1. Helyezzük a beszúrási pontot oda, ahol a képet szeretnénk megjeleníteni.
2. Kattintsunk az eszköztáron a Kép gombra, vagy válasszuk a Beszúrás menü Kép parancsát. A Kép tulajdonságai párbeszédpanel jelenik meg.
3. Adjuk meg a képfájl helyét és nevét, vagy kattintsunk a Tallózás gombra, és keressük meg a fájlt a merevlemezen vagy a hálózaton.
4. Adjuk meg a kép rövid leírását, ez a szöveges böngészőkben a kép helyett, illetve a többi böngészőben a kép betöltésének idején vagy betöltési hibánál jelenik meg.

   A magyarázó szöveg megadása nem kötelező.

5. Ha szükséges, váltsunk át a többi panellapra is, így további tulajdonságok (például igazítás) is beállíthatók a Kép tulajdonságai párbeszédpanelen.

Tipp: kép gyors beszúrásához az egérrel húzzuk át a képet a weboldalra.

Tipp: ha egy bekezdés összes képe után sortörést szeretnénk elhelyezni, válasszuk a Beszúrás menü Sortörés a képek alatt parancsát.

[Vissza a fejezet elejére]

## Kép tulajdonságainak szerkesztése

Miután beszúrtuk a képet az oldalra, tulajdonságainak szerkesztésével megadhatjuk elhelyezkedését az oldalon: így magasságát, szélességét, a térközöket és a szövegigazítást. A Kép tulajdonságai párbeszédpanel a következő lépésekkel jeleníthető meg:

1. A Kép tulajdonságai párbeszédpanel megjelenítéséhez kattintsunk duplán a képre, vagy jelöljük azt ki, és kattintsunk az eszköztáron a Kép gombra.
2. A Hely panellapon a következő tulajdonságok állíthatók be:
   - Kép URL: írjuk be a képfájl helyét és nevét. A Tallózás gombra kattintva a fájlt megkereshetjük a merevlemezen vagy a hálózaton.
   - Az URL relatív az oldal elhelyezkedéséhez képest: ha bejelöljük, a HTML-szerkesztő az oldal helyéhez viszonyított relatív címmé alakítja a megadott webcímet. Ez különösen akkor hasznos, ha az oldalakat webkiszolgálón szeretnénk majd közzétenni. Relatív webcímek használatakor az összes csatolt fájlt a merevlemezen vagy a webkiszolgálón elfoglalt tényleges helyüktől függetlenül egymáshoz képest azonos helyen tarthatjuk.

     A négyzet jelölésének törlésekor a HTML-szerkesztő teljes (abszolút) címmé alakítja a megadott webcímet. Általában akkor használunk abszolút webcímeket, amikor más webkiszolgálókon (nem a helyi merevlemezen tárolt) lévő képeket csatolunk).

     Ha nem mentett változtatások találhatók a weboldalon, a négyzet csak mentés után jelölhető be. (A négyzet nem áll rendelkezésre, ha a Kép tulajdonságai párbeszédpanelt üzenetszerkesztési ablakból nyitottuk meg.)

   - Képcsatolása az üzenethez: Amennyiben ez a jelölőnégyzet ki van választva a kép csatolva lesz az üzenethez. Ha ez a lehetőség nincs kiválasztva a képre mutató hivatkozás kerül beillesztésre. (Ez a jelölőnégyzet csak akkor jelenik meg, ha a Kép tulajdonságai párbeszédablak meg van nyitva az üzenetszerkesztő ablakban.)
   - Magyarázó szöveg: itt adhatjuk meg a kép helyén megjelenő szöveget, amely címfelirat vagy rövid leírás lehet. Érdemes ezt beírni a szöveges webböngészőt használók számára, illetve azoknak, akik kikapcsolták a képek letöltését.
   - Ne használjon magyarázó szöveget: választásával azt jelezzük, hogy a kép nem igényel magyarázó szöveget, illetve nem akarunk ilyet megadni.
3. CA Méretek panellapon a következő tulajdonságok állíthatók be:
   - Valódi méret: a beállítással a végrehajtott változtatások elvetésével a kép eredeti méretei állíthatók vissza.
   - Egyéni méret: választása után adjuk meg a kívánt magasságot és szélességet képpontban vagy százalékértékkel. A beállítás nem érinti az eredeti képfájlt, csak az oldalra beszúrt képre van hatással.
   - Rögzített méretarány: ha módosítjuk a kép méretét, érdemes bejelölni ezt a négyzetet a kép méretarányának fenntartásához (így nem válhat torzítottá). Bekapcsolásakor elegendő megadni az egyik méretet (a magasságot vagy a szélességet).
4. A Megjelenés panellapon a következő tulajdonságok állíthatók be:
   - Kép körüli térköz: adjuk meg a kép és a környező szöveg közötti térköz mértékét. A képhez fekete szegély rendelhető, és megadhatjuk ennek vonalvastagságát. Nulla érték megadásakor nem lesz szegély a kép körül.
   - Szöveg a kép körül: ha a képet szöveg közelében helyeztük el, itt megadhatjuk a szöveg képhez viszonyított igazítását.
   - Hivatkozástérkép: az Eltávolítás gombra kattintva az esetleges ilyen beállítások törölhetők.
5. A Hivatkozás panellapon a következő tulajdonságok állíthatók be:
   - Weboldal megadása: ha a képhez hivatkozást szeretnénk megadni, írjuk be a távoli vagy a helyi weboldal URL-címét, illetve jelöljünk ki horgonyt vagy címsort a lenyitható listán. A Tallózás gombra kattintva a fájlt megkereshetjük a merevlemezen vagy a hálózaton.
   - Az URL relatív az oldal elhelyezkedéséhez képest: alakítja a megadott webcímet. Ez különösen akkor hasznos, ha az oldalakat webkiszolgálón szeretnénk majd elhelyezni. Relatív webcímek használatakor az összes csatolt fájlt a merevlemezen vagy a webkiszolgálón elfoglalt tényleges helyüktől függetlenül egymáshoz képest azonos helyen tarthatjuk.

     A négyzet jelölésének törlésekor a HTML-szerkesztő teljes (abszolút) címmé alakítja a megadott webcímet. Általában akkor használunk abszolút webcímeket, amikor más webkiszolgálókon (nem a helyi merevlemezen tárolt) lévő képeket csatolunk.

     Ha nem mentett változtatások találhatók a weboldalon, a négyzet csak mentés után jelölhető be. (A négyzet nem áll rendelkezésre, ha a Kép tulajdonságai párbeszédpanelt üzenetszerkesztési ablakból nyitottuk meg.)

   - Szegély megjelenítése a kép körül: bejelölésekor a hivatkozások kiemelési színének megfelelő szegély jelenik meg a kép körül.
6. További attribútumok vagy JavaScript események adhatók meg a Haladó tulajdonságok szerkesztése párbeszédpanelen, ha a Haladó szerkesztés gombra kattintunk.
7. A változtatások érvényesítéséhez kattintsunk az OK gombra.

[Vissza a fejezet elejére]

# Oldaltulajdonságok beállítása

A fejezet témakörei:

- Oldaltulajdonságok és metakódelemek beállítása
- Az oldal színeinek és hátterének beállítása

## Oldaltulajdonságok és metakódelemek beállítása

Az Oldal tulajdonságai párbeszédpanelen az oldal különféle jellemzői adhatók meg, ilyen a cím, a szerző és a dokumentum leírása. Ezek az adatok hasznosak lehetnek, ha az oldalt webhelyen kívánjuk elhelyezni, hiszen a keresők ezeket használják az oldal indexeléséhez. A böngészőablakban ezek az adatok a Nézet menü Oldal adatai parancsával tekinthetők meg.

1. ehhez válasszuk a Formátum menü Oldal címe és tulajdonságai parancsát.
2. A következő tulajdonságok adhatók meg:
   - Cím: írjuk be azt a szöveget, amelyet az oldal megtekintésekor a böngészőablak címsorában szeretnénk megjeleníteni. A keresők általában ez alapján keresik meg a weboldalakat, így érdemes az oldal témáját ismertető címet megadni.
   - Szerző: írjuk be a dokumentum készítőjének nevét. Ez hasznos lehet azoknak az olvasóknak a számára, akik név alapján keresik a weboldalakat.

     Tipp: ha a szerző nevét megadjuk a HTML-szerkesztő beállításainál, akkor azt nem kell mindig beírni az új oldalak létrehozásánál.

   - Leírás: adjuk meg a dokumentum rövid ismertetését.

[Vissza a fejezet elejére]

## Az oldal színeinek és hátterének beállítása

Beállíthatjuk az oldal színeit, illetve háttérként képet is megadhatunk. Ezek a beállítások a böngészőben megtekintett oldal szövegének és hivatkozásainak megjelenítési módját határozzák meg.

A színek és a háttérkép beállításához induljunk ki a HTML-szerkesztő ablakából:

1. ehhez válasszuk a Formátum menü Oldal színei és háttere parancsát.
2. A következő tulajdonságok adhatók meg:
   - A látogató böngészőjének alapértelmezett színei: választásakor az oldal megtekintéséhez használt böngésző beállításai határozzák meg a szöveg és a hivatkozások színeit.
   - Egyéni színek használata: akkor válasszuk, ha magunk szeretnénk megadni a szöveg és a hivatkozások színeit. A lenyitható listán válasszunk színt minden elemhez. A jobb oldali mintamezőben példát láthatunk az egyes hivatkozástípusokra.
   - Háttérkép: választásakor képet helyezhetünk el az oldal hátterébe. Adjuk meg a képfájl helyét és nevét, vagy kattintsunk a Tallózás gombra, és keressük meg a fájlt a merevlemezen vagy a hálózaton.

     Megjegyzés: a háttérkép mozaikszerűen helyezkedik el, és felülírja a háttérszín beállítását.

   - Az URL relatív az oldal elhelyezkedéséhez képest: ha bejelöljük, a HTML-szerkesztő az oldal helyéhez viszonyított relatív címmé alakítja a megadott webcímet. Ez különösen akkor hasznos, ha az oldalakat webkiszolgálón szeretnénk majd közzétenni.

     Relatív webcímek használatakor az összes csatolt fájlt a merevlemezen vagy a webkiszolgálón elfoglalt tényleges helyüktől függetlenül egymáshoz képest azonos helyen tarthatjuk.

     A beállítás kikapcsolásakor a HTML-szerkesztő teljes (abszolút) címmé alakítja a megadott webcímet. Általában akkor használunk abszolút webcímeket, amikor más webkiszolgálókon (nem a helyi merevlemezen tárolt) lévő képeket csatolunk.

     Ha nem mentett változtatások találhatók a weboldalon, a négyzet csak mentés után jelölhető be.

Megjegyzés: További attribútumok vagy JavaScript események adhatók meg a Haladó tulajdonságok szerkesztése párbeszédpanelen, ha a Haladó szerkesztés gombra kattintunk.

A HTML-szerkesztőben létrehozott új oldalakhoz alapértelmezett hátteret és színeket is beállíthatunk.

[Vissza a fejezet elejére]

# Hivatkozások létrehozása

A fejezet témakörei:

- Ugyanazon oldalra mutató hivatkozások létrehozása
- Más oldalra mutató hivatkozások létrehozása
- Kép használata hivatkozásként
- Hivatkozások eltávolítása vagy befejezése

## Ugyanazon oldalra mutató hivatkozások létrehozása

Az ugyanazon oldalra, például az oldal címsorára mutató hivatkozás készítéséhez horgonyt kell létrehoznunk (meg kell jelölni a célhelyet), majd erre kell hivatkoznunk. A horgony szokásos neve elnevezett horgony:

1. Helyezzük a beszúrási pontot a horgony kívánt sorának elejére, vagy jelöljünk ki szöveget.
2. Válasszuk a Beszúrás menü Horgony parancsát. A Horgony tulajdonságai párbeszédpanel jelenik meg.
3. A mezőbe írjuk be a horgony egyedi nevét (ez legfeljebb 30 karakterből állhat). A szóközöket a program aláhúzás karakterré (_) alakítja. Ha az 1. lépésben szöveget jelöltünk ki, névként ez jelenik meg a mezőben.
4. Kattintsunk az OK gombra. A dokumentumban a horgony helyének jelölésére egy horgony ikon jelenik meg:

Hivatkozás létrehozása a felvett horgonyhoz (az olvasók erre kattintva juthatnak a horgonnyal jelölt részhez):

1. Jelöljük ki a horgonyra mutató hivatkozásként használni kívánt szöveget vagy képet.
2. Kattintsunk a Hivatkozás gombra, vagy válasszuk a Beszúrás menü Hivatkozás parancsát. A Hivatkozás tulajdonságai párbeszédpanel jelenik meg.
   - Ha a számítógépen lévő HTML fájlhoz készítünk hivatkozást, megkereséséhez kattintsunk a Tallózás gombra.
   - Ha horgonyhoz hozunk létre hivatkozást, jelöljük ki a horgony nevét az oldalon rendelkezésre álló horgonyok közül.
   - Ha címsorhoz (például Címsor 1 - Címsor 6 formázású szöveg) készítünk hivatkozást, jelöljük azt ki az oldalon található címsorok közül.
3. Kattintsunk az OK gombra.

Megjegyzés: a hivatkozás működésének ellenőrzéséhez válasszuk a Fájl menü Oldal megtekintése parancsát, és kattintsunk a hivatkozásra.

Tipp: ha előzőleg nem hozunk létre horgonyokat, a Hivatkozás párbeszédpanelen az oldalon előforduló címsorokra mutató hivatkozásokat készíthetünk.

[Vissza a fejezet elejére]

## Más oldalra mutató hivatkozások létrehozása

Az oldalon hivatkozásokat hozhatunk létre a helyi számítógépen vagy a vállalati hálózaton található más oldalakhoz, de az interneten lévő távoli oldalakhoz is.

Tipp: más oldalakra mutató hivatkozások létrehozása előtt érdemes menteni az oldalt. Ez lehetővé teszi a HTML-szerkesztő számára, hogy automatikusan relatív hivatkozásokat használjon.

Más oldalra mutató hivatkozás létrehozása:

1. Helyezzük a beszúrási pontot oda, ahol a hivatkozást szeretnénk létrehozni, vagy jelöljük ki a hivatkozásként használni kívánt szöveget vagy képet.
2. Kattintsunk a Hivatkozás gombra. A Hivatkozás tulajdonságai párbeszédpanel jelenik meg.
3. Adjuk meg a hivatkozás beállításait:
   - Hivatkozás szövege: ha a Hivatkozás gombra kattintás előtt szöveget vagy képet jelöltünk ki, a kijelölt szöveg vagy a kép fájlneve jelenik itt meg. Ha nem ez a helyzet, írjuk be a hivatkozásként használni kívánt szöveget.
   - Hivatkozás címe: írjuk be a hivatkozni kívánt oldal helyi elérési útvonalát és fájlnevét vagy távoli webcímét. Ha nem vagyunk biztosak a helyi fájl pontos elérési útvonalában vagy fájlnevében, kattintsunk a Tallózás gombra, és keressük meg a merevlemezen vagy a hálózaton. A távoli URL kimásolható a böngésző címmezőjéből. Ezen a párbeszédpanelen az adott oldalon lévő horgonyra vagy címsorra is létrehozhatunk hivatkozást.
   - Az URL relatív az oldal elhelyezkedéséhez képest: ha bejelöljük, a HTML-szerkesztő az oldal helyéhez viszonyított relatív címmé alakítja a megadott webcímet. Ez különösen akkor hasznos, ha az oldalakat webkiszolgálón szeretnénk majd elhelyezni. Relatív webcímek használatakor az összes csatolt fájlt a merevlemezen vagy a webkiszolgálón elfoglalt tényleges helyüktől függetlenül egymáshoz képest azonos helyen tarthatjuk.

     A beállítás kikapcsolásakor a HTML-szerkesztő teljes (abszolút) címmé alakítja a megadott webcímet. Általában akkor használunk abszolút webcímeket, amikor más webkiszolgálókon (nem a helyi merevlemezen tárolt) lévő oldalakat csatolunk.

     Ha nem mentett változtatások találhatók a weboldalon, a négyzet csak mentés után jelölhető be.)

   - Hivatkozás forrásának csatolása mellékletként: bejelölése esetén a megadott hivatkozás ez elküldött üzenethez lesz csatolva. Amennyiben ez a lehetőség nincs kijelölve csek egy hivatkozás kerül beszúrásra. (Ez a jelölőnégyzet csak a Hivatkozás tulajdonságai között érhető el a üzenetszerkesztési ablakból.)
4. További attribútumok vagy JavaScript események adhatók meg a Haladó tulajdonságok szerkesztése párbeszédpanelen, ha a Haladó szerkesztés gombra kattintunk.
5. Kattintsunk az OK gombra.
6. A hivatkozás működésének ellenőrzéséhez kattintsunk a Megtekintés gombra, majd a hivatkozásra.

Tipp: a hivatkozásokat egyszerűen át is húzhatunk más ablakokból a weboldalra. Például kijelölhetünk egy hivatkozást egy weboldalról, egy könyvjelzőből vagy a Levelező ablakból, és azt áthúzhatjuk az oldalra. Azt is megtehetjük, hogy egy weboldalon az egér jobb oldali gombjával `Ctrl`-kattintunk egy hivatkozásra, majd a helyi menü Hivatkozás címének másolása parancsát választjuk. Ezután a hivatkozás a Hivatkozás tulajdonságai párbeszédpanel Hivatkozás címe mezőjében beilleszthetjük.

[Vissza a fejezet elejére]

## Kép használata hivatkozásként

Az oldalon lévő képek, azaz JPEG, GIF vagy PNG formátumú fájlok is használhatók hivatkozásként. Amikor az olvasó ilyen képre kattint, a böngésző a hivatkozott oldalt jeleníti meg.

Kép hivatkozásként történő használatához tegyük az az alábbiakat:

1. Jelöljünk ki egy képet az oldalon.
2. Kattintsunk az eszköztáron a Hivatkozás gombra, vagy válasszuk a Beszúrás menü Hivatkozás parancsát.
3. A Hivatkozás tulajdonságai párbeszédpanelen a hivatkozást állíthatunk be az oldalon lévő horgonyra vagy címsorra, illetve helyi vagy távoli másik oldalra.

Tipp: kép és hivatkozásának másolásához húzzuk át a hivatkozott képet a Böngésző ablakából a HTML-szerkesztő ablakába.

Megjegyzés: a hivatkozásként használt képek kék színű szegélyének eltávolításához kövessük az alábbi lépéseket:

1. Válasszik ki a linket használó képet.
2. Nyissuk meg a Formátum menüből a Kép és hivatkozás tulajdonságai… almenüt.
3. A hivatkozás fülön töröljük a Szegély megjelenítése a kép körül négyzet jelölését.
4. Kattintsunk az OK gombra.

nyissuk meg a Hivatkozás tulajdonságai párbeszédpanelen a Hivatkozás panellapot, és

[Vissza a fejezet elejére]

## Hivatkozások eltávolítása vagy befejezése

Hivatkozás eltávolítása:

1. Jelöljük ki a hivatkozásként használt szöveget (általában kék színű és aláhúzott) vagy képet.
2. Válasszuk a Formátum menü Hivatkozások törlése parancsát.

Hivatkozás befejezése, hogy a hivatkozás után beírt szöveg ne legyen része a hivatkozásnak:

1. Helyezzük a beszúrási pontot oda, ahol a hivatkozást be szeretnénk fejezni.
2. Válasszuk a Formátum menü Hivatkozások befejezése parancsát.

[Vissza a fejezet elejére]

# Oldalak közzététele a weben

Ha az elkészített oldalak csak a saját számítógépen léteznek, mi ugyan böngészhetjük ezeket, de mások nem. A HTML-szerkesztő lehetővé teszi az oldalak közzétételét, azaz feltöltését távoli webkiszolgálókra.

Amikor webkiszolgálón közzétesszük az oldalakat, a HTML-szerkesztő olyan számítógépre másolja (tölti fel) az oldalakat, amelyen mások is böngészhetik azokat. Számos internetszolgáltató biztosít helyet a webkiszolgálóin weboldalak közzétételéhez. A megfelelő webkiszolgálóról az internetszolgáltató vagy a rendszergazda nyújt tájékoztatást.

A fejezet témakörei:

- Dokumentum közzététele
- Közzétett dokumentum frissítése
- A fájlnév vagy a közzétételi hely módosítása
- Új közzétételi hely létrehozása
- Az alapértelmezett közzétételi hely megadása
- Közzétételi hely törlése
- Általános közzétételi problémák megoldása
- A közzététel beállításai

## Dokumentum közzététele

Tipp: képek vagy hivatkozások beszúrása előtt érdemes menteni az oldalt. Ez lehetővé teszi a HTML-szerkesztő számára, hogy automatikusan a hivatkozások vagy a képek relatív hivatkozását használja.

Dokumentum közzététele:

1. Nyissuk meg a kívánt HTML dokumentumot, vagy a HTML-szerkesztőben hozzunk létre egyet.
2. Ha készen állunk a dokumentum közzétételére, kattintsunk a Közzététel gombra.

   Ha a dokumentumot korábban már közzétettük, a HTML-szerkesztő emlékezni fog a közzétételi beállításokra, és elindítja a dokumentum feltöltését. A művelet alatt a HTML-szerkesztő állapotjelző panelt jelenít meg.

   - Ha korábban még nem tettük közzé a dokumentumot, a HTML-szerkesztő az Oldal közzététele párbeszédpanel Beállítások lapját jeleníti meg, amelyen megadhatjuk a távoli hely adatait. További tudnivalók Oldal közzététele - Beállítások. Az adatok megadása után kattintsunk a Közzététel gombra.
   - Ha korábban még nem mentettük a dokumentumot, a HTML-szerkesztő az Oldal közzététele párbeszédpanel Közzététel lapját jeleníti meg, amelyen megadhatjuk a dokumentum fájlnevét. További tudnivalók Oldal közzététele - Közzététel. A fájlnév megadása után kattintsunk a Közzététel gombra.
3. A közzétett oldal böngészéséhez kattintsunk a Megtekintés gombra. Ellenőrizzük a hivatkozások működését és a képek megfelelő megjelenítését.
4. Folytassuk a dokumentum szerkesztését. Amikor készen állunk a távoli oldal frissítésére, kattintsunk a Közzététel gombra.

dokumentum első közzététele után a HTML-szerkesztő a dokumentum URL-címében a `file:///` helyére a `http://` megadást írja, ez jelzi, hogy közzétett dokumentumot szerkesztünk. Ha a dokumentum helyben (a számítógép merevlemezére) szeretnénk menteni, kattintsunk a Mentés gombra. Ekkor meg kell adni a dokumentum fájlnevét és tárolási helyét a merevlemezen.

[Vissza a fejezet elejére]

### Megszakadt hivatkozások és hiányzó képek elkerülése

- Ügyeljünk arra, hogy a HTML-szerkesztőben a fájlnevek kiterjesztése .html vagy .htm legyen. A képfájlok kiterjesztése .JPG, .GIF vagy .PNG lehet. A fájlnevekben ne használjunk szóközt vagy különleges karaktert. A fájlnevek lehetőleg rövidek legyenek, csak kis- és nagybetűk, valamint számok szerepeljenek benne.
- Ha a webkiszolgálón elhelyezett dokumentum megtekintésekor valamelyik kép megszakadt hivatkozásként jelenik meg, valószínűleg elfeledkeztünk a képek közzétételéről. Az Oldal közzététele párbeszédpanel megnyitásához válasszuk a Fájl menü Közzététel parancsát. A Közzététel panellapon jelöljük be a Képekkel és egyéb fájlokkal négyzetet, majd kattintsunk a Közzététel gombra.

További tudnivalók Általános közzétételi problémák megoldása.

[Vissza a fejezet elejére]

## Közzétett dokumentum frissítése

Közzétett dokumentum frissítése:

1. A HTML-szerkesztő ablakban válasszuk a Fájl menü Legutóbb szerkesztett oldalak parancsát, majd a kívánt dokumentumot a listán.

   Azt is megtehetjük, hogy megkeressük a frissíteni kívánt dokumentum helyét: ehhez írjuk be a Böngészőben HTTP-címét (a dokumentum webcímét).

2. Szerkesszük a dokumentumot.
3. Amikor készen állunk a távoli oldal frissítésére, kattintsunk a HTML-szerkesztő eszköztárán a Közzététel gombra.

Tip: a webkiszolgálón közzétett oldal vagy kép törléséhez FTP (File Transfer Protocol) programot kell használnunk. Ugyancsak erre van szükség a webkiszolgálón alkönyvtárak létrehozásához vagy fájlok átnevezéséhez. A megfelelő program kiválasztásában a szolgáltató nyújthat segítséget. Az FTP-programokról a szolgáltató webhelyén tájékozódhatunk, de ilyen programok rendelkezésre állnak az ingyenes szoftverek letöltési helyein is.

[Vissza a fejezet elejére]

## A fájlnév vagy a közzétételi hely módosítása

A dokumentum fájlnevének vagy közzétételi helyének módosítása:

1. A HTML-szerkesztő ablakban válasszuk a Fájl menü Legutóbb szerkesztett oldalak parancsát, majd a kívánt dokumentumot a listán.

   Azt is megtehetjük, hogy megkeressük a frissíteni kívánt dokumentum helyét: ehhez írjuk be a Böngészőben HTTP-címét (a dokumentum webcímét).

2. Szerkesszük a dokumentumot.
3. Válasszuk a Fájl menü Közzététel parancsát. A HTML-szerkesztő az Oldal közzététele párbeszédpanel Közzététel lapját jeleníti meg.
4. Ha szükséges, adjunk meg másik oldalcímet.
5. Ha szükséges, adjunk meg másik fájlnevet az oldalhoz.
6. A Webhely neve listán jelöljük ki a használni kívánt közzétételi helyet. Új közzétételi hely beállításához kattintsunk az Új webhely gombra. További tudnivalók Oldal közzététele - Beállítások.
7. A dokumentum új helyre mentéséhez kattintsunk a Közzététel gombra.

[Vissza a fejezet elejére]

## Új közzétételi hely létrehozása

Ha a dokumentumokat több távoli helyen kívánjuk közzétenni, a HTML-szerkesztőt beállíthatjuk úgy, hogy mentse az egyes helyek adatait, így nem kell azokat mindig beírni a közzétételnél.

Új közzétételi hely létrehozásához induljunk ki a HTML-szerkesztő ablakból:

1. Válasszuk a Szerkesztés menü Webhely beállításai parancsát. A HTML-szerkesztő a Közzététel beállításai párbeszédpanelt jeleníti meg.
2. Kattintsunk az Új webhely gombra.
3. A Webhely neve mezőben adjuk meg azt a becenevet, amellyel erre a helyre szeretnénk hivatkozni.

   Ha például az új helyen a Meteor projekttel kapcsolatos dokumentumokat szeretnénk közzétenni, választhatjuk a Meteor nevet. A webhely neve emlékeztetni fog bennünket a közzétett dokumentumok típusára.

4. A Közzétételi cím mezőben írjuk be a teljes URL-címet, ezt az internetszolgáltatótól vagy a rendszergazdától kérdezhetjük meg. Az URL-cím elején `ftp://` vagy `http://` áll.

   A közzétételi cím azt a helyet jelöli, ahová a dokumentumokat feltöltjük. Ha nem vagyunk biztosak, a megfelelő adatokat kérdezzük meg az internetszolgáltatótól vagy a rendszergazdától.

5. Az Ön honlapjának HTTP-címe mezőben adjuk meg azt a teljes URL-címet, amelyet a böngészőben kell beírni az oldalak megtekintéséhez. Fájlnevet vagy alkönyvtárat ne vegyünk be az URL-címbe.

   Ennek az URL-címnek az elején `http://` áll. Bizonyos esetekben ez megegyezik a közzétételi címmel. Ha nem vagyunk biztosak, a megfelelő adatokat kérdezzük meg az internetszolgáltatótól vagy a rendszergazdától, illetve hagyjuk üresen.

6. Felhasználói névként azt írjuk be, amelyet a szolgáltatóhoz való bejelentkezésnél használunk.
7. Ezután írjuk be a jelszót, ami a felhasználó névhez tartozik.
8. A Jelszó mentése beállítással a jelszót biztonságosan tárolhatjuk a Jelszókezelővel, így nem kell azt mindig beírni az újabb közzétételkor.
9. Kattintsunk az OK gombra.

[Vissza a fejezet elejére]

## Az alapértelmezett közzétételi hely megadása

Ha több közzétételi hellyel rendelkezünk, de általában egyet használunk, ezt kijelölhetjük alapértelmezett közzétételi helyként. A HTML-szerkesztő ezt fogja használni a dokumentumok közzétételekor, ha nem adunk meg másikat.

Függetlenül a beállított közzétételi helyek számától a Fájl menü Közzététel parancsának választásával bármikor másik helyre küldhetjük a dokumentumokat. További tudnivalók A fájlnév vagy a közzétételi hely módosítása.

Az alapértelmezett közzétételi hely megadásához induljunk ki a HTML-szerkesztő ablakból:

1. Válasszuk a Szerkesztés menü Webhely beállításai parancsát. A HTML-szerkesztő a Közzététel beállításai párbeszédpanelt jeleníti meg.
2. Jelöljünk ki egy közzétételi helyet a listán.

   Ha csak egy beállított közzétételi helyünk van, a HTML-szerkesztő ezt fogja alapértelmezett helyként használni.

3. Kattintsunk az Alapértelmezett gombra.
4. A változtatások érvényesítéséhez kattintsunk az OK gombra.

[Vissza a fejezet elejére]

## Közzétételi hely törlése

Közzétételi hely törlése a hely beállításait távolítja el a HTML-szerkesztőből. Ha később mégis erre a helyre szeretnénk közzétenni dokumentumokat, újból be kell írnunk a beállításokat.

Közzétételi hely törléséhez induljunk ki a HTML-szerkesztő ablakból:

1. Válasszuk a Szerkesztés menü Webhely beállításai parancsát. A HTML-szerkesztő a Közzététel beállításai párbeszédpanelt jeleníti meg.
2. Jelöljünk ki egy közzétételi helyet a listán.
3. Kattintsunk a Webhely eltávolítása gombra.

   A HTML-szerkesztő csak a hely beállításait távolítja el, maga a távoli hely természetesen változatlan marad.

4. A változtatások érvényesítéséhez kattintsunk az OK gombra.

[Vissza a fejezet elejére]

## Általános közzétételi problémák megoldása

Ha egy vagy több fájl feltöltése sikertelen, a Közzététel állapota párbeszédpanel hibaüzenetet jelenít meg, amely segíthet a hiba meghatározásában és javításában. A probléma megoldásához kaphatunk segítséget, ha a Hibaelhárítás gombra kattintunk.

Ha egy fájl feltöltése továbbra sem sikerül, a HTML-szerkesztő Fájl menüjén a Mentés parancs választásával mentsük a fájlt a helyi merevlemezre. Később innen megnyitható a fájl, és újból megkísérelhető közzététele. A fájl megkeresésében segíthet a HTML-szerkesztő Fájl menüjének Legutóbb szerkesztett oldalak parancsa.

A fejezet témakörei:

- A közzétételi beállítások ellenőrzése
- A fájlnevek ellenőrzése
- Közzétételi hibák javítása

### A közzétételi beállítások ellenőrzése

A közzétételi beállítások ellenőrzése:

1. Zárjuk be a Közzététel állapota párbeszédpanelt, ha az meg van nyitva.
2. Válasszuk a Szerkesztés menü Webhely beállításai parancsát.
3. A Közzététel beállításai párbeszédpanelen ellenőrizzük a hely beállításait. Ha nem vagyunk biztosak, a megfelelő beállításról kérdezzük meg a szolgáltatót.
   - Ellenőrizzük a beállítások pontos beírását: Előfordulhat, hogy véletlenül elírtunk egy adatot.
   - Ellenőrizzük a helyes közzétételi cím beírását: A szolgáltatók a közzétételi címre kiszolgálónévként, the gépnévként, vagy kiszolgáló/gépnévként hivatkozhatnak. A közzétételi hely megadását gyakran az `ftp.saját_isp.hu/felhasználói név` alakban adják meg, ahol `felhasználói név` a mi nevünk.

     A közzétételi cím elején `ftp://` vagy `http://` áll. Az előbbi példánál maradva a helyes cím a következő `ftp://ftp.saját_isp.hu/felhasználói név`.

### A fájlnevek ellenőrzése

Ellenőrizzük azoknak a fájloknak a nevét, amelyeket nem sikerült feltölteni. A fájlneveknél ügyeljünk a következőkre:

- A fájlnevek csak kis- és nagybetűket, illetve számokat tartalmazzanak. Bár a fájlnevek tartalmazhatnak nagybetűket is, de később a feltöltött fájlok azonosításánál számos lehetséges hibát elkerülhetünk, ha csak kisbetűket használunk.

  Amikor fájlokat töltünk fel egy webkiszolgálóra, a rendszer a fájlnevekben megkülönbözteti a kis- és a nagybetűket. Nehezebben jegyezhetők meg azok a fájlnevek, amelyek csak nagybetűket vagy vegyesen kis- és nagybetűket tartalmaznak.

  Ha például úgy próbáljuk megkeresni a közzétett fájlt, hogy a Böngésző Címmezőjébe beírjuk a fájl webcímét, a fájlnevet pontosan a létrehozásakor használt alakban kell megadni, azaz a megfelelő helyeken kis- és nagybetűket írva.

- Ne használjunk írásjeleket és szóközt. Az aláhúzás karakter ( _ ) és a kötőjel ( - ) megengedett.
- A kiterjesztés legyen .html vagy .htm (a HTML-szerkesztő fájlneveinél).
- Legfeljebb 32 karaktert használjunk.

### Közzétételi hibák javítása

Ha egy vagy több fájlt nem sikerül feltölteni, nézzük meg a hibaüzenetet a Közzététel párbeszédpanel Közzététel állapota mezőjében. Ezek a hibaüzenetek segíthetnek a hiba meghatározásában és a probléma megoldásában.

Hibaüzenetek:

`Fájlnév nem található.`

`X / Y fájl közzététele nem sikerült.`

`A könyvtár neve alkönyvtár nem létezik ezen a webhelyen, vagy a(z) fájlnév fájlnevet már használja egy alkönyvtár.`

`A fájlnév fájlnevet már használja egy alkönyvtár.`

`A kiszolgáló nem elérhető. Ellenőrizze a kapcsolatot, és próbálja újra.`

`Önnek nincs jogosultsága ezen a webhelyen közzétenni.`

`Jelenleg kapcsolat nélküli üzemmódban van. A kapcsolódáshoz kattintson az ikonra bármelyik ablak jobb alsó sarkában.`

`Nincs elegendő hely a lemezen a következő fájl mentéséhez fájlnév.`

`fájl vagy az alkönyvtár neve túl hosszú.`

Hibaüzenet:

`Fájlnév nem található.`

vagy

`X / Y fájl közzététele nem sikerült.`

Hiba leírása: egy vagy több képfájl vagy CSS fájl nem tölthető fel, mivel a HTML-szerkesztő nem találja ezeket. A hiba oka lehet:

- Helytelen a fájl beírt helye.
- A fájl megadott helye nem érhető el a weben.
- fájl helye megváltozott, illetve a fájlt törölték vagy áthelyezték.

Lehetséges megoldások:

- Nézzük meg a weboldalon a közzétenni kívánt képet. A megszakadt hivatkozású képek az ikonnal jelennek meg az oldalon. A helyes cím megadásához kattintsunk duplán a képre, és a Kép tulajdonságai párbeszédpanelen javíthatjuk a címet.
- Távolítsuk el a képet az oldalról: kattintással jelöljük ki, és nyomjuk meg a `Backspace` vagy a `Delete` billentyűt.
- Ha a feltöltés azért nem sikerült, mert a képet tároló kiszolgáló nem érhető el, próbáljuk meg később közzétenni az oldalt.
- Ha a hiányzó fájl stíluslap (CSS), először ellenőrizzük megfelelő helyét. A fájl címét javíthatjuk a HTML-szerkesztőben: váltsunk át a HTML forrás panellapra, és adjuk meg a fájl pontos tárolási helyét. A HTML forrás szerkesztéséhez a HTML kódelemek ismerete szükséges.

Hibaüzenet:

`A könyvtár neve alkönyvtár nem létezik ezen a webhelyen, vagy a(z) fájlnév fájlnevet már használja egy alkönyvtár`

vagy

`A(z) fájlnév fájlnevet már használja egy alkönyvtár`

Hiba leírása: olyan távoli alkönyvtárat adtunk meg, amely nem létezik a közzététel helyén. A HTML-szerkesztő csak létező alkönyvtárakba tud fájlokat feltölteni. Az is előfordulhat, hogy egy megadott fájlnév megegyezik egy létező alkönyvtár nevével a közzétételi helyen.

Például a HTML-szerkesztőben az Oldal közzététele párbeszédpanel Közzététel lapján:

- a Honlap könyvtára, you may have typed the name mezőbe olyan távoli alkönyvtárat adtunk meg, amely nem létezik a közzététel helyén.
- bejelöltük a Képekkel és egyéb fájlokkal négyzetet, és olyan távoli alkönyvtárat adtunk meg, amely nem létezik a közzététel helyén.
- a közzétenni kívánt fájl neve megegyezik egy létező alkönyvtár nevével a közzétételi helyen.

Lehetséges megoldások:

- Használjunk megfelelő FTP-programot alkönyvtárak létrehozásához átnevezéséhez vagy törléséhez a webkiszolgálón. A megfelelő program kiválasztásában a szolgáltató nyújthat segítséget. Az FTP-programokról a szolgáltató webhelyén tájékozódhatunk, de ilyen programok rendelkezésre állnak az ingyenes szoftverek letöltési helyein is.
- Ne használjunk .html vagy .htm kiterjesztésű alkönyvtárakat. Csak a HTML-szerkesztő fájlneveinek kiterjesztése legyen .html vagy .htm.
- Az alkönyvtárak nevében a rendszer megkülönbözteti a kis- és a nagybetűket, így ezt pontos írásmóddal kell megadni.

Hibaüzenet:

`A kiszolgáló nem elérhető. Ellenőrizze a kapcsolatot, és próbálja újra.`

Hiba leírása: a hibának számos oka lehet. Például:

- Helytelenek a közzétételi hely beállításai.
- Megszakadt az internetkapcsolat.
- Helytelenül működik az internetcsatlakozáshoz használt modem vagy más berendezés.
- A használni kívánt webkiszolgáló műszaki problémák vagy egyéb ismeretlen ok miatt nem érhető el.
- A szolgáltató műszaki problémákat tapasztalt.

Lehetséges megoldások:

- Ellenőrizzük a közzétételi beállítások helyességét és pontos beírását. További tudnivalók A közzétételi beállítások ellenőrzése.
- Ellenőrizzük az internetkapcsolat működését: a böngészővel látogassunk meg egy webhelyet, például nézzük meg, hogy meg tudjuk-e nyitni a `http://www.mozilla.org` helyet.
- Ha nincs internetkapcsolat, ellenőrizzük a hardvert, a telefonkapcsolatot, a modemet és a hálózat elérését.
- A Böngészővel keressünk fel egy oldalt azon a webkiszolgálón, amelyre a feltöltést szeretnénk végrehajtani. Ha más webhelyek megfelelően megjelennek, de a közzétételi hely weboldalai nem láthatók, akkor műszaki probléma lehet a szolgáltatónál.
- Kíséreljük meg a feltöltést később, ha a szolgáltatónál vagy a webkiszolgálónál átmeneti műszaki problémák jelentkeztek.

Hibaüzenet:

`Önnek nincs jogosultsága ezen a webhelyen közzétenni.`

Hiba leírása: olyan helyre kíséreltük meg a feltöltést, amelyhez nincs engedélyünk. Csak olyan helyeken tehetjük közzé a dokumentumokat, amelyekhez hozzáférési jogosultságot adott a szolgáltató.

Lehetséges megoldások:

- Ellenőrizzük a megfelelő felhasználói név és jelszó megadását a Webhely beállításai párbeszédpanelen és a Közzététel párbeszédpanel Beállítások lapján.
- Kérdezzük meg a szolgáltatótól a pontos közzétételi helyet.
- Keressünk megfelelő szolgáltatót, ahol közzétehetjük oldalainkat. Ehhez például a Böngésző segítségével keressünk rá az ingyenes tárhely szóra.
- A Netscape My Webpage `http://mywebpage.netscape.com/` szolgáltatás használatával ingyenesen helyezhetünk el weboldalt az interneten 20 megabyte méretkorlátig.

Hibaüzenet:

`Jelenleg kapcsolat nélküli üzemmódban van. A kapcsolódáshoz kattintson az ikonra bármelyik ablak jobb alsó sarkában.`

Hiba leírása: feltöltést kísérelt meg, de jelenleg kapcsolat nélküli üzemmódban dolgozik. A közzétételhez internetkapcsolat szükséges.

Ellenőrizzük az internetkapcsolat állapotát: ezt a &brandShortName;-ablak jobb alsó sarkában lévő ikon jelzi. Kapcsolat nélküli üzemmódban ez az ikon látható .

Lehetséges megoldások:

- Kattintsunk az ikonra a &brandShortName; jobb alsó sarkában. Internetkapcsolatnál ennek az ikonnak kell megjelennie: .
- Ellenőrizzük az internetkapcsolat működését: a böngészővel látogassunk meg egy webhelyet, például nézzük meg, hogy meg tudjuk-e nyitni a `http://www.mozilla.org` helyet.

Hibaüzenet:

`Nincs elegendő hely a lemezen a következő fájl mentéséhez fájlnév.`

Hiba leírása: Megtelt a távoli webkiszolgáló merevlemeze, vagy túlléptük a szolgáltatótól számunkra kiutalt lemezterületet.

Lehetséges megoldások:

- Megfelelő FTP-programmal töröljük a szükségtelen fájlokat a közzétételi helyről. A megfelelő program kiválasztásában a szolgáltató nyújthat segítséget. Az FTP-programokról a szolgáltató webhelyén tájékozódhatunk, de ilyen programok rendelkezésre állnak az ingyenes szoftverek letöltési helyein is.
- A szolgáltatótól kérjünk nagyobb tárhelyet, vagy forduljunk másik szolgáltatóhoz, aki igényeinket ki tudja elégíteni.
- Saját vállalati vagy szervezeti webkiszolgálónál kérjük meg a rendszergazdát, hogy adjon meg másik közzétételi helyet, vagy növelje a kiutalt tárterületet.

Hibaüzenet:

`A fájl vagy az alkönyvtár neve túl hosszú.`

Hiba leírása: túl sok karaktert használtunk egy fájl vagy egy alkönyvtár nevében, így az az adott webkiszolgálón nem használható.

Lehetséges megoldások:

- A fájlok és az alkönyvtárak neve legfeljebb 32 karakterből álljon. Néhány operációs rendszerben nem használhatók a 32 karakternél hosszabb nevek.

[Vissza a fejezet elejére]

## A közzététel beállításai

Ez a fejezet a HTML-szerkesztő közzétételi beállításait ismerteti. További tudnivalók a HTML-szerkesztő általános és új oldalra vonatkozó beállításairól A HTML-szerkesztő beállításai.

A fejezet témakörei:

- Oldal közzététele – Közzététel
- Oldal közzététele – Beállítások
- A közzététel beállításai

### Oldal közzététele – Közzététel

Az Oldal közzététele - Közzététel panellapon a dokumentum közzétételének helye adható meg. Ezek a beállítások az aktuális dokumentumra vonatkoznak.

A panellap a következő lépésekkel jeleníthető meg:

1. Válasszuk a Fájl menü Közzététel parancsát. Az Oldal közzététele párbeszédpanel jelenik meg.
2. Váltsunk át a Közzététel panellapra.

- Webhely neve: a létrehozott közzétételi helyeket listázza, így kiválasztható a használni kívánt hely. Új közzétételi hely létrehozásához kattintsunk az Új webhely gombra .
- Oldal címe: a dokumentum oldalcímét adja meg: ez a böngésző ablakának címsorában jelenik meg az oldal megtekintésekor. Ugyancsak a dokumentum oldalcíme jelenik meg a könyvjelzők listáján, ha megjelöljük az oldalt.
- Fájlnév: a dokumentum fájlnevét adja meg. Ügyeljünk a .html vagy a .htm kiterjesztés megadására.

  Figyelmeztetés: ha a távoli helyen egy fájl neve megegyezik a feltöltött fájl nevével, az újonnan feltöltött fájl felülírja a meglévőt. A rendszer nem figyelmeztet a felülírásra.

- Honlap könyvtára: ha üresen hagyjuk a mezőt, a HTML-szerkesztő a közzétételi hely gyökérkönyvtárába tölti az oldalt. Ha az oldalt a közzétételi hely alkönyvtárába szeretnénk tölteni, adjuk meg az alkönyvtár nevét vagy jelöljük ki a listán. A HTML-szerkesztő nyomon követi az itt beírt helyeket, így a korábban használt távoli helyek listából választhatók. Ügyeljünk arra, hogy az alkönyvtárak nevében a kis- és a nagybetűk eltérőnek számítanak.

  Megjegyzés: a megadott alkönyvtárnak már léteznie kell a távoli kiszolgálón.

- Képekkel és egyéb fájlokkal: bejelölésekor a HTML-szerkesztő az oldalon hivatkozott képeket és egyéb fájlokat is feltölti. Ezeket a fájlokat feltölthetjük az oldallal azonos könyvtárba, de választhatunk a fő közzétételi könyvtár alatti létező alkönyvtárat is.

Tipp: távoli alkönyvtárak létrehozásához, illetve közzétett oldalak vagy képek törléséhez FTP-programot kell használnunk. A megfelelő program kiválasztásában a szolgáltató nyújthat segítséget. Az FTP-programokról a szolgáltató webhelyén tájékozódhatunk, de ilyen programok rendelkezésre állnak az ingyenes szoftverek letöltési helyein is

[Vissza a fejezet elejére]

### Oldal közzététele - Beállítások

Az Oldal közzététele - Beállítások panellapon a távoli hely bejelentkezési adatai és a közzétételi beállítások adhatók meg. Ezek a beállítások az aktuális dokumentumra és a kapcsolódó fájlokra vonatkoznak.

A panellap a következő lépésekkel jeleníthető meg:

1. Válasszuk a Fájl menü Közzététel parancsát. Az Oldal közzététele párbeszédpanel jelenik meg.
2. Váltsunk át a Beállítások panellapra.

- Webhely neve: a közzétételi helyhez használni kívánt becenév. Rövid nevet adjunk meg, amely segít a hely azonosításában.
- Közzététel helyének címe: a teljes URL-cím (a szolgáltatótól vagy a rendszergazdától kérdezhetjük meg). Az URL-cím elején `ftp://` vagy `http://` áll. Erre gyakran kiszolgálónévként vagy gépnévként hivatkoznak.

  A közzétételi cím azt a helyet jelöli, ahová a dokumentumokat feltöltjük. Ha nem vagyunk biztosak, a megfelelő adatokat kérdezzük meg az internetszolgáltatótól vagy a rendszergazdától.

- Az Ön honlapjának HTTP-címe: a közzétételi könyvtár teljes címe. Ez a webhelyünk honlapjának webcíme. Fájlnevet vagy alkönyvtárat ne vegyünk be az URL-címbe.

  Ennek az URL-címnek az elején `http://` áll. Bizonyos esetekben ez megegyezik a közzétételi címmel. Ha nem vagyunk biztosak, a megfelelő adatokat kérdezzük meg az internetszolgáltatótól vagy a rendszergazdától, illetve hagyjuk üresen.

- Felhasználói név: a szolgáltatóhoz vagy a hálózatba való bejelentkezésnél használt felhasználói név.
- Jelszó: a felhasználói névhez tartozó jelszó.
- Jelszó mentése: bejelölésével a jelszót biztonságosan tárolhatjuk a Jelszókezelővel, így nem kell azt mindig beírni az újabb közzétételkor.

[Vissza a fejezet elejére]

### A közzététel beállításai

A Közzététel beállításai párbeszédpanel a közzétételi hely beállításainak létrehozására, szerkesztésére és törlésére szolgál, emellett az alapértelmezett közzétételi helyet is megadhatjuk.

A párbeszédpanel a következő lépésekkel jeleníthető meg:

1. Válasszuk a Szerkesztés menü Webhely beállításai parancsát. A HTML-szerkesztő a Közzététel beállításai párbeszédpanelt jeleníti meg

- Új webhely: új közzétételi hely beállításainak megadását teszi lehetővé. A HTML-szerkesztő felveszi ezt a nevet a választható közzétételi helyek listájára.
- Alapértelmezett: a kijelölt közzétételi helyet alapértelmezettként állítja be. Olyan helyet érdemes választani, amelyet a leggyakrabban használunk a dokumentumok közzétételére. Valamennyi létrehozott vagy szerkesztett dokumentum az alapértelmezett közzétételi helyre kerül, ha nem jelölünk ki másikat az Oldal közzététele párbeszédpanelen.

  Ha másik helyre szeretnénk feltölteni egy dokumentumot, válasszuk a Fájl menü Közzététel parancsát.

- Webhely eltávolítása: eltávolítja a HTML-szerkesztőből eltávolítja a kijelölt helyet és beállításait.
- Webhely neve: azt a becenevet jelenti, amellyel erre a közzétételi helyre szeretnénk hivatkozni.
- Közzététel helyének címe: a teljes URL-cím (a szolgáltatótól vagy a rendszergazdától kérdezhetjük meg). Az URL-cím elején `ftp://` vagy `http://` áll.

  A közzétételi cím azt a helyet jelöli, ahová a dokumentumokat feltöltjük. Ha nem vagyunk biztosak, a megfelelő adatokat kérdezzük meg az internetszolgáltatótól vagy a rendszergazdától.

- Az Ön honlapjának HTTP-címe: a közzétételi könyvtár teljes címe. Fájlnevet vagy alkönyvtárat ne vegyünk be az URL-címbe.

  Ennek az URL-címnek az elején `http://` áll. Bizonyos esetekben ez megegyezik a közzétételi címmel. Ha nem vagyunk biztosak, a megfelelő adatokat kérdezzük meg az internetszolgáltatótól vagy a rendszergazdától, illetve hagyjuk üresen.

- Felhasználói név: a szolgáltatóhoz vagy a hálózatba való bejelentkezésnél használt felhasználói név.
- Jelszó: a felhasználói névhez tartozó jelszó.
- Jelszó mentése: bejelölésével a jelszót biztonságosan tárolhatjuk a Jelszókezelővel, így nem kell azt mindig beírni az újabb közzétételkor.

[Vissza a fejezet elejére]

# A HTML-szerkesztő beállításai

Ez a fejezet a HTML-szerkesztő beállításait ismerteti. A megfelelő párbeszédpanel a következő lépésekkel jeleníthető meg:

1. Válasszuk a &brandShortName; Szerkesztés menüjéből a Beállítások parancsot.
2. lista kibontásához kattintsunk duplán a HTML-szerkesztő kategóriára.

További tudnivalók a HTML-szerkesztő közzétételi beállításairól A közzététel beállításai.

A fejezet témakörei:

- HTML-szerkesztő
- Új oldal beállításai

## A HTML-szerkesztő beállításai – HTML-szerkesztő

Itt a fájlok mentésére és a táblázatok szerkesztésére vonatkozó beállítások adhatók meg. Ezek az összes létrehozott dokumentumra érvényesek lesznek.

A megfelelő párbeszédpanel a következő lépésekkel jeleníthető meg:

1. Válasszuk a &brandShortName; Szerkesztés menüjéből a Beállítások parancsot.
2. Kattintsunk a HTML-szerkesztő kategóriára.

- A listában megjelenő oldalak maximális száma: adjuk meg a Fájl menü Legutóbb szerkesztett oldalak parancsának választásakor megjelenő dokumentumok számát.
- Megtartja az eredeti HTML forrás formázásait: ez a beállítás megőrzi a HTML forráskód eredeti sortöréseit és formázásait. Akkor érdemes választani, ha meg szeretnénk tartani a HTML forráskód jobb olvashatóságát biztosító üres helyeket (üres sorok, tabulátorok stb.). A beállítás nincs hatással az oldalak böngészőben való megjelenítési módjára.
- Képek és más csatolt fájlok mentése az oldalak mentésekor: bejelölésekor az összes kép, JavaScript (JS), stíluslap (CSS) és egyéb kapcsolódó fájl is mentésre kerül a dokumentummal azonos helyre, amikor először vagy új helyre mentjük a dokumentumot. Ha üresen hagyjuk a négyzetet, csak a HTML fájlt menti a rendszer.

  Ha például távoli oldalt szerkesztünk, ez a beállítás biztosítja, hogy a kapcsolódó fájlok helyi mentése is megtörténjék, amikor a merevlemezre mentjük az oldalt.

- A Közzététel párbeszédpanel megjelenítése minden közzététel alkalmával: bejelölésekor a HTML-szerkesztő megjeleníti az Oldal közzététele párbeszédpanelt, amikor a Közzététel gombra kattintunk vagy a Fájl menü Közzététel parancsát választjuk. Ha üresen hagyjuk a négyzetet, a HTML-szerkesztő csak akkor jeleníti meg az Oldal közzététele párbeszédpanelt, ha további adatokra van szüksége az oldal feltöltésénél.
- Cellák beszúrásakor vagy törlésekor megtartja a táblázat szerkezetét: akkor jelöljük be, ha minden műveletnél meg szeretnénk őrizni a táblázat eredeti (azaz téglalap alakú) elrendezését. Ha kikapcsoljuk a beállítást, a cellák törlésekor a HTML-szerkesztő a cellaszegélyeket is eltávolítja, így üres helyek alakulhatnak ki a táblázatban, illetve páratlan számú cellánál az szabálytalan körvonalú lesz.
- Stílusok használata HTML elemek és attribútumok helyett: stíluslapok (CSS) használatát teszi lehetővé a dokumentumok formázásához. Engedélyezésekor a HTML-szerkesztő HTML 4.01 verziójú, stíluslapokat használó formázást állít elő az elemekhez.

  A beállítás tiltásakor a HTML-szerkesztő HTML 4.01 verziójú formázást állít elő, de nem használ stíluslapokat.

  A stíluslapokat használó formázás jobban átvihető a rendszerek között, karbantartása egyszerűbb és kompatibilis a különböző böngészőkkel. A beállítás engedélyezésekor a stíluslapok nélkül létrehozott dokumentum módosításakor a HTML-szerkesztő stílusokkal helyettesíti a szerkesztett elemeket.

  A stílusok engedélyezésekor a kijelölt szöveg kiemeléséhez a Formázó eszköztár szövegkiemelésre szolgáló gombja használható. Ugyanígy színes háttér is választható az oldal tetszőleges eleméhez. (Ezek a szolgáltatások a beállítás tiltásakor nem állnak rendelkezésre.)

- `Return` `Enter` billentyű lenyomása a bekezdésben mindig új bekezdést eredményez: amennyiben ez a lehetőség ki van választva, minden bekezdésen belüli `Return` `Enter` billentyű lenyomással új bekezdés lesz beszúrva. Ha ez a lehetőség nincsen kiválasztva, akkor új sor kerül beszúrásra minden `Return` `Enter` billentyű lenyomásánál.

[Vissza a fejezet elejére]

## A HTML-szerkesztő beállításai – Új oldal beállításai

Az itt megadott beállítások minden újonnan létrehozott dokumentumra érvényesek lesznek.

A megfelelő párbeszédpanel a következő lépésekkel jeleníthető meg:

1. Válasszuk a &brandShortName; Szerkesztés menüjéből a Beállítások parancsot.
2. Nyissuk meg a HTML-szerkesztő kategóriát, és kattintsunk az Új oldal beállításai elemre.

- Szerző: írjuk be nevünket. Ekkor a nevünk bekerül az újonnan létrehozott oldalak HTML forráskódjába.
- A látogató böngészőjének alapértelmezett színei: választásakor az oldalak megtekintéséhez használt böngésző beállításai határozzák meg a szöveg és a hivatkozások színeit.
- Egyéni színek használata: akkor jelöljük be, ha a szöveg és a hivatkozások színeit magunk szeretnénk megadni. Ezután az egyes elemekhez adjunk meg színt a megfelelő színválasztón.
- Háttérkép: adjuk meg a képfájl helyét és nevét, vagy kattintsunk a Tallózás gombra, és keressük meg a fájlt a merevlemezen vagy a hálózaton.

  Megjegyzés: a háttérkép mozaikszerűen helyezkedik el, és felülírja a háttérszín beállítását.

Adott oldalaknál megváltoztatható a szerző neve: ehhez válasszuk a Formátum menü Oldal címe és tulajdonságai parancsát.

Adott oldalaknál megváltoztathatók az oldal színei és a háttérkép: ehhez válasszuk a Formátum menü Oldal színei és háttere parancsát.

[Vissza a fejezet elejére]